

ΕΛΛΗΝΙΚΗ ΔΗΜΟΚΡΑΤΙΑ ΑΡΙΘΜΟΣ ΜΕΛΕΤΗΣ 3/2023

ΝΟΜΟΣ ΑΤΤΙΚΗΣ

ΔΗΜΟΣ ΔΙΟΝΥΣΟΥ

ΔΙΕΥΘΥΝΣΗ ΠΕΡΙΒΑΛΛΟΝΤΟΣ

ΚΑΘΑΡΙΟΤΗΤΑΣ & ΠΡΑΣΙΝΟΥ

ΜΕΛΕΤΗ ΠΡΟΜΗΘΕΙΑΣ

ΥΠΗΡΕΣΙΑΣ ΑΠΟΚΟΜΙΔΗΣ (ΣΥΛΛΟΓΗ & ΜΕΤΑΦΟΡΑ)

ΒΙΟΑΠΟΔΟΜΗΣΙΜΩΝ ΥΛΙΚΩΝ ΤΟΥ ΔΗΜΟΥ

ΜΑΪΟΣ 2023

# ΔΗΜΟΣ ΔΙΟΝΥΣΟΥ ΠΡΟΜΗΘΕΙΑ ΥΠΗΡΕΣΙΑΣ ΑΠΟΚΟΜΙΔΗΣ

# ΔΙΕΥΘΥΝΣΗ ΠΕΡΙΒΑΛΛΟΝΤΟΣ (ΣΥΛΛΟΓΗ & ΜΕΤΑΦΟΡΑ) ΒΙΟΑΠΟΔΟΜΗΣΙΜΩΝ

# ΚΑΘΑΡΙΟΤΗΤΑΣ & ΠΡΑΣΙΝΟΥ ΥΛΙΚΩΝ ΤΟΥ ΔΗΜΟΥ

# Α.ΤΕΧΝΙΚΗ ΕΚΘΕΣΗ

1. ΓΕΝΙΚΑ

Η παρούσα Μελέτη συντάσσεται προκειμένου ο Δήμος να συμβληθεί με ανάδοχο για την παροχή υπηρεσίας αποκομιδής (συλλογή και μεταφορά) βιοαποδομήσιμων υλικών του Δήμου.

Σημειώνεται ότι το 2021 ο Δήμος Διονύσου λόγω του έντονου καταστροφικού καιρικού φαινομένου «ΜΗΔΕΙΑ» (στις 15.2.2021) είχε κηρυχθεί σε Κατάστασης Έκτακτης Ανάγκης Πολιτικής Προστασίας (ΑΔΑ: ΡΡΨ846ΜΤΛΒ-0Β3), η οποία με τις παρατάσεις της, πέντε (5) συνολικά, ίσχυσε μέχρι και έως τις 17.8.2021.

Στη συνέχεια, ο Δήμος στις 22.6.2022 με την Απόφαση του Γ.Γ. Πολιτικής Προστασίας (ΑΔΑ: 6Φ9Υ46ΝΠΙΘ-109) κηρύχθηκε σε Κατάσταση Ειδικής Κινητοποίησης Πολιτικής Προστασίας (με ισχύ έως 1.8.2022) προκειμένου να λάβει τα απαραίτητα μέτρα για την προστασία της ζωής και της περιουσίας των πολιτών, των υποδομών και του φυσικού περιβάλλοντος λόγω επαπειλούμενου κινδύνου από την εκδήλωση δασικών πυρκαγιών.

Περαιτέρω, λόγω των καταστροφικών πυρκαγιών του Ιουλίου - Αυγούστου 2021, ο Δήμος κηρύχθηκε σε (νέα) Κατάστασης Έκτακτης Ανάγκης Πολιτικής Προστασίας (ΑΔΑ: 6Σ9446ΜΤΛΒ-52Ε) η οποία έλαβε κατόπιν τρεις (3) παρατάσεις και είναι σε ισχύ μέχρι και 27.7.2023 (η πλέον πρόσφατη παράταση έχει ΑΔΑ: 9ΩΒ746ΝΠΙΘ-Κ8Β).

* 1. ΒΙΟΑΠΟΔΟΜΗΣΙΜΑ ΥΛΙΚΑ

Ο Δήμος Διονύσου έχει σημαντικό ποσοστό κάλυψης πρασίνου – είναι ο πλέον «πράσινος» Δήμος του Νομού Αττικής λόγω της γεωγραφικής του θέσης εντός των ορεινών όγκων της Πάρνηθας και της Πεντέλης.

Τα βιοποδομήσιμα υλικά του Δήμου συνίστανται:

* στα προϊόντα κλαδέματος, κοπών και λοιπά απορρίμματα φυτικής προέλευσης (πχ σακούλες με πούσια, κ.λπ) που εναποτίθεται καθημερινά και καθ’ όλη τη διάρκεια του έτους από τους κατοίκους στις οδούς, και
* στα συναφή απορρίμματα από τα συνεργεία εργατών του Δήμου που έχουν την ευθύνη περιποίησης των πάρκων, παρτεριών και λοιπών χώρων πρασίνου, π.χ. στις παιδικές χαρές, κλπ.

Η ποσότητα των εν λόγω υλικών στο Δήμο Διονύσου μετά την πυρκαγιά στην Ανατολική Αττική (Μάτι) τον Ιούλιο του 2018 έχει σχεδόν διπλασιαστεί – η δε απομάκρυνσή τους πρέπει να γίνεται τακτικά και αποτελεσματικά, επειδή αυτά ως εκ της φύσεως τους (ογκώδη) διακόπτουν ή εμποδίζουν την κυκλοφορία, ιδιαίτερα στις πολλές οδούς του Δήμου που έχουν μικρό πλάτος, και παράλληλα συνιστούν κίνδυνο πρόκλησης ατυχημάτων, ενώ η τυχόν καθυστέρηση απομάκρυνσής τους δημιουργεί προβλήματα στην ποιότητα ζωής και διαμαρτυρίες των κατοίκων.

Η συλλογή – απομάκρυνση των βιοαποδομήσιμων υλικών από τις οδούς υλοποιείται με χρήση κατάλληλων φορτηγών αυτοκινήτων με αρπάγη και το σημείο απόθεσής τους βρίσκεται εντός των διοικητικών ορίων του Δήμου ως υποδεικνύεται από την αρμόδια Υπηρεσία του Δήμου.

Περαιτέρω, απαιτείται η μεταφορά τους προς το χώρο της τελικής διάθεσής τους (δηλαδή το Εργοστάσιο Μηχανικής Ανακύκλωσης (ΕΜΑΚ), ή και στη Χωματερή ενίοτε, στο ΧΥΤΑ Λιοσίων ή σε άλλη αδειοδοτημένη εγκατάσταση), κατόπιν του τεμαχισμού τους που λαμβάνει χώρα στο Δήμο ή ενίοτε και πριν από αυτόν εφόσον για κάποιο λόγο αυτός δεν καταστεί δυνατός.

Για τη μεταφορά τους από το Δήμο προς το ΕΜΑΚ απαιτείται χρήση φορτηγού:

* ανοιχτού ή κλειστού τύπου (container) με ενδεικτική χωρητικότητα 30 m3 (+/-5%),
* με ή χωρίς συρόμενο (δηλαδή καρότσα ή επιπλέον container χωρητικότητας 30 m3) ήτοι συνολικά 60m3 ανά δρομολόγιο,
* ή εναλλακτικά press container μεγάλης χωρητικότητας (ενδεικτικά τουλάχιστον 60m3).

Τέλος, για τη διαχείριση των βιοαποδομήσιμων που γίνεται στο Δήμο απαιτείται η προμήθεια υπηρεσιών μηχανημάτων έργου τόσο για σχετικές εργασίες διαχωρισμού τους προ του τεμαχισμού τους όσο και για φόρτωση των containers και φορτηγών μεταφοράς τους, διότι τα σχετικά μηχανήματα έργου του Δήμου είναι μικρής δυναμικότητας και συνεπώς ακατάλληλα για την εν λόγω εργασία, παλαιά με πολλές βλάβες και περιόδους εκτός λειτουργίας, κάτι που δεν εξασφαλίζει αξιόπιστη διαθεσιμότητά τους προκειμένου η Υπηρεσία να βασίζεται σε αυτά.

* 1. ΚΑΔΟΙ ΒΙΟΑΠΟΔΟΜΗΣΙΜΩΝ ΓΙΑ ΕΓΚΑΤΑΣΤΑΣΕΙΣ ΤΟΥ ΔΗΜΟΥ

Ο Δήμος χρειάζεται να τοποθετεί σε διάφορα σημεία της πόλης και στις εγκαταστάσεις του, π.χ. στα Δημοτικά Νεκροταφεία, σε χώρους εργασιών κοπής των συνεργείων του, κ.λπ., κάδους συλλογής - αποκομιδής βιοαποδομήσιμων υλικών (ενδεικτικής χωρητικότητας 10m3).

Τους εν λόγω κάδους ο Δήμος δεν διαθέτει ως εξοπλισμό καθώς επίσης δεν διαθέτει το κατάλληλο όχημα ανύψωσης και μεταφοράς τους, προκειμένου όλοι οι κοινόχρηστοι χώροι να είναι ευπρεπείς και λειτουργικοί.

Οι εν λόγω κάδοι τοποθετούνται από τον ανάδοχο σύμφωνα με τις οδηγίες της αρμόδιας Υπηρεσίας του Δήμου στα σημεία που υποδεικνύονται, εντός μίας (1) ημέρας από την σχετική εντολή, παραμένουν εκεί μέχρι την πλήρωσή τους ή και νωρίτερα εάν αυτό ζητηθεί, και κατόπιν ο ανάδοχος αναλαμβάνει τη μεταφορά και απόρριψη του περιεχομένου τους στην τοποθεσία – εγκατάσταση που υποδεικνύει ο Δήμος.

2. ΝΟΜΙΚΟ ΠΛΑΙΣΙΟ

Η εν λόγω προμήθεια θα διενεργηθεί σύμφωνα με τις διατάξεις:

* του Ν. 3463/2006 «*Κύρωση του Κώδικα Δήμων & Κοινοτήτων*», Φ.Ε.Κ. 114/Α’/8.6.2006,
* του Ν. 3852/2010 (ΦΕΚ 87 Α) «*Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης*», όπως ισχύει σήμερα,
* του Ν. 4555/2018 «*Μεταρρύθμιση του Θεσμικού Πλαισίου της Τοπικής Αυτοδιοίκησης – Εμβάθυνση της Δημοκρατίας – Ενίσχυση της Συμμετοχής – Βελτίωση της Οικονομικής και Αναπτυξιακής Λειτουργίας των ΟΤΑ [Πρόγραμμα «ΚΛΕΙΣΘΕΝΗΣ»] – Ρυθμίσεις για τον Εκσυγχρονισμό του Πλαισίου Οργάνωσης και Λειτουργίας των ΦΟΔΣΑ – Ρυθμίσεις για την αποτελεσματικότερη, ταχύτερη και ενιαία Άσκηση των Αρμοδιοτήτων σχετικά με την Απονομή Ιθαγένειας και την Πολιτογράφηση – Λοιπές Διατάξεις αρμοδιότητας Υπουργείου Εσωτερικών και άλλες Διατάξεις*» (ΦΕΚ Α’ 133/19.7.2018), άρθρο 203 «*Διατάκτης στους ΟΤΑ α’ βαθμού*»,
* του Ν.3979/2011 (ΦΕΚ 138 Α/16-6-2011) «*Για την ηλεκτρονική διακυβέρνηση και λοιπές διατάξεις*», άρθρο 61 «*Σύναψη δημόσιων συμβάσεων παροχής υπηρεσιών καθαριότητας, συντήρησης χώρων πρασίνου, ηλεκτροφωτισμού και ταφής και ανακομιδής νεκρών*» ως ισχύει, και
* του Ν. 4412/2016 “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»*, όπως τροποποιήθηκε και ισχύει με τον Ν. 4782/2021 (ΦΕΚ 36Α’/9.3.2021) *«Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία»,* στην πλέον συμφέρουσα από οικονομική άποψη προσφορά, μόνο με βάση τη τιμή (άρθρο 86 Ν. 4412/2016).

Η ανάδειξη αναδόχου/χων θα γίνει κατόπιν της διενέργειας ανοικτού, διεθνή, ηλεκτρονικού διαγωνισμού, στην πλέον συμφέρουσα από οικονομική άποψη προσφορά μόνο με βάση την τιμή (άρθρο 86 του Ν.4412/2016), για χρονικό διάστημα ενός (1) έτους ή μέχρι εξαντλήσεως του συμβατικού ποσού.

3. ΛΟΙΠΑ ΣΤΟΙΧΕΙΑ

Σημειώνεται ότι η παροχή των ζητούμενων με την παρούσα υπηρεσιών δύναται να απαιτηθεί ταυτόχρονα με την παροχή άλλων παρεμφερών υπηρεσιών που έχουν ήδη ανατεθεί (με άλλες παρεμφερείς συμβάσεις), προκειμένου να αντιμετωπιστούν όμοιες ανάγκες, είτε λόγω έκτακτων γεγονότων είτε λόγω αυξημένων ποσοτήτων σε σχέση με αυτές που προβλέφθηκαν για τις συμβάσεις που έχουν συναφθεί.

Ο ενδεικτικός προϋπολογισμός της παρούσας μελέτης είναι 878.850€, συμπεριλαμβανομένου του Φ.Π.Α. 24%.

Έκαστος ενδιαφερόμενος μπορεί να συμμετέχει είτε για ένα είτε για περισσότερα Τμήματα του ενδεικτικού προϋπολογισμού της παρούσας.

Εφαρμόζονται επίσης οι διατάξεις του άρθρου 78 «*Στήριξη στις Ικανότητες Άλλων Φορέων (Άρθρο 63 της Οδηγίας 2014/24/ΕΕ)*» του Ν.4412/2016: «*1. Όσον αφορά τα κριτήρια της οικονομικής και χρηματοοικονομικής επάρκειας που προβλέπονται στην παρ. 3 του άρθρου 75 και τα κριτήρια σχετικά με την τεχνική και επαγγελματική ικανότητα που προβλέπονται στην παρ. 4 του άρθρου 75, ένας οικονομικός φορέας μπορεί, κατά περίπτωση και για συγκεκριμένη σύμβαση, να στηρίζεται στις ικανότητες άλλων φορέων, ασχέτως της νομικής φύσης των δεσμών του με αυτούς*».

Αν ο οικονομικός φορέας επιθυμεί να στηριχθεί στις ικανότητες άλλων φορέων, αποδεικνύει στην αναθέτουσα αρχή ότι θα έχει στη διάθεσή του αναγκαίους πόρους, ιδίως, με την προσκόμιση της σχετικής δέσμευσης των φορέων αυτών για το σκοπό αυτό.

Η αναθέτουσα αρχή ελέγχει, σύμφωνα με άρθρα 79, 80 και 81, αν οι φορείς, στις ικανότητες των οποίων προτίθεται να στηριχθεί ο οικονομικός φορέας, πληρούν τα σχετικά κριτήρια επιλογής και εάν συντρέχουν λόγοι αποκλεισμού, σύμφωνα με τα άρθρα 73 και 74 του Ν.4412/2016.

Όταν ο οικονομικός φορέας στηρίζεται στις ικανότητες άλλων φορέων όσον αφορά τα κριτήρια που σχετίζονται με την οικονομική και χρηματοοικονομική επάρκεια, η αναθέτουσα αρχή απαιτεί ο οικονομικός φορέας και αυτοί οι φορείς να είναι από κοινού υπεύθυνοι για την εκτέλεση της σύμβασης.

Ο κωδικός CPV της προμήθειας είναι: 90511000-2 με τίτλο “*Υπηρεσίες Αποκομιδής Απορριμμάτων*”.

Για έκαστη παροχή των προαναφερόμενων υπηρεσιών, ο εκάστοτε ανάδοχος υποχρεούται για τον πλήρη εξοπλισμό του προσωπικού του με όλα τα απαιτούμενα Μέσα Ατομικής Προστασίας και την τήρηση όλων των κανόνων και υποχρεώσεων περί ασφάλειας και υγιεινής της εργασίας.

Β. ΤΕΧΝΙΚΗ ΠΕΡΙΓΡΑΦΗ

ΓΕΝΙΚΑ

Στο Δήμο Διονύσου η αποκομιδή των βιοαποδομήσιμων υλικών συνίσταται:

1. στη συλλογή με φορτηγά – αρπάγες κλαδιών, κορμών και λοιπών φυτικών αποβλήτων (φύλλα, χόρτα, πούσια, κ.λπ) από τα σημεία των οδών στα οποία τα εναποθέτουν οι κάτοικοι,
2. στη μεταφορά των ανωτέρω στο χώρο που λειτουργεί το τεμαχιστικό μηχάνημα του Δήμου, όπου τα βιοαποδομήσιμα τεμαχίζονται, εφόσον αυτό είναι εφικτό, για μείωση του όγκου τους,
3. στη φόρτωση των βιοαποδομήσιμων προϊόντων σε containerή φορτηγά ή press-container για τη μεταφορά τους στο ΕΜΑΚ (στο ΧΥΤΑ Λιοσίων ή σε τυχόν άλλο χώρο επεξεργασίας τους εφόσον προκύπτει όφελος για το Δήμο),
4. στη χρήση μηχανημάτων έργων για τις σχετικές εργασίες διαχείρισης των βιοαποδομήσιμων στο χώρο λειτουργίας του τεμαχιστικού μηχανήματος, και
5. στη λειτουργία κάδων εναπόθεσης βιοαποδομήσιμων υλικών σε εγκαταστάσεις του Δήμου, π.χ. νεκροταφεία, κλπ.

Ειδικότερα, η παροχή υπηρεσιών της παρούσας μελέτη συνίσταται στα εξής:

ΑΡΘΡΟ 1 : ΥΠΗΡΕΣΙΑ ΦΟΡΤΗΓΟΥ – ΑΡΠΑΓΗΣ

Το κύριο έργο αποκομιδής των βιοποδομήσιμων υλικών (κλαδιά, κορμούς, πούσια, κλπ) που απορρίπτονται από τους κατοίκους στους δρόμους υλοποιείται με φορτηγά – αρπάγες.

Στο κόστος ανά ημέρα περιλαμβάνεται το πλήρες λειτουργικό κόστος του οχήματος (καύσιμα, ασφάλιση, κλπ) με τον οδηγό – χειριστή του και έναν (1) εργάτη.

Στην τιμή μονάδας (ημέρα) περιλαμβάνεται αριθμός δρομολογίων ως αναφέρεται σε κάθε Υπό-άρθρο της παρούσας για τη συλλογή βιοποδομήσιμων υλικών από οπουδήποτε εντός του Δήμου, κατόπιν υπόδειξης της αρμόδιας Υπηρεσίας και μεταφοράς τους σε χώρο που θα υποδεικνύεται εντός των διοικητικών ορίων του Δήμου.

Οι εργασίες που πραγματοποιούνται σε οδικούς άξονες που βρίσκονται σε χρήση, επιβάλλουν την αυστηρή τήρηση των κανόνων ασφαλείας από τον ανάδοχο.

Ο Ανάδοχος υποχρεούται, πριν την απομάκρυνση του φορτηγού από το σημείο φόρτωσης των βιοαποδομήσιμων επί της οδού, να μεριμνά και αποκαθιστά την ευπρέπεια του χώρου καθαρίζοντας – απομακρύνοντας με τον εργάτη τα όποια τυχόν υπολείμματα.

Έκαστος ενδιαφερόμενος πρέπει να υποβάλλει πλήρη περιγραφή του οχήματος, συνοδευόμενη από εν ισχύ άδεια κυκλοφορίας του, ως εξής:

Αριθμός Κυκλοφορίας

Μάρκα

Μοντέλο

Ημερομηνία 1ης αδείας

Ασφαλιστήριο συμβόλαιο

Μικτό βάρος

Ωφέλιμο φορτίο

Χωρητικότητα καρότσας σε m3

Γίνονται δεκτά φορτηγά με αρπάγη επί του πλαισίου ή φορτηγά τύπου hooklift (με καδο-γερανό).

Άρθρο 1.1 ΥΠΗΡΕΣΙΑ ΦΟΡΤΗΓΟΥ–ΑΡΠΑΓΗΣ 25 -26 ΤΝ

Ως άνω.

Ημερομηνία έκδοσης 1ης άδειας κυκλοφορίας του οχήματος: έτος 2005 ή νεότερη.

Ελάχιστη αποδεκτή μάζα φορτωμένου οχήματος (στην Ελλάδα): 25 TN.

Μέγιστη αποδεκτή μάζα φορτωμένου οχήματος (στην Ελλάδα): 26 TN.

Διενέργεια τουλάχιστον πέντε (5) δρομολογίων ημερησίως για τη συλλογή βιοποδομήσιμων υλικών από οπουδήποτε εντός του Δήμου κατόπιν υπόδειξης της αρμόδιας Υπηρεσίας και μεταφοράς τους σε χώρο που θα υποδεικνύεται εντός των διοικητικών ορίων του Δήμου.

Τιμή Μονάδας: 300€/ημέρα.

Άρθρο 1.2 ΥΠΗΡΕΣΙΑ ΦΟΡΤΗΓΟΥ–ΑΡΠΑΓΗΣ 15-19 ΤΝ

Ως άνω.

Ημερομηνία έκδοσης 1ης άδειας κυκλοφορίας του οχήματος: έτος 1998 ή νεότερη.

Ελάχιστη αποδεκτή μάζα φορτωμένου οχήματος (στην Ελλάδα): 15 TN.

Μέγιστη αποδεκτή μάζα φορτωμένου οχήματος (στην Ελλάδα): 19 TN.

Διενέργεια τουλάχιστον πέντε (5) δρομολογίων ημερησίως για τη συλλογή βιοποδομήσιμων υλικών από οπουδήποτε εντός του Δήμου κατόπιν υπόδειξης της αρμόδιας Υπηρεσίας και μεταφοράς τους σε χώρο που θα υποδεικνύεται εντός των διοικητικών ορίων του Δήμου.

Τιμή Μονάδας: 280 €/ημέρα.

Άρθρο 1.3 ΥΠΗΡΕΣΙΑ ΦΟΡΤΗΓΟΥ–ΑΡΠΑΓΗΣ 11-13 ΤΝ

Ως άνω.

Ημερομηνία έκδοσης 1ης άδειας κυκλοφορίας του οχήματος: έτος 1998 ή νεότερη.

Ελάχιστη αποδεκτή μάζα φορτωμένου οχήματος (στην Ελλάδα): 11 TN.

Μέγιστη αποδεκτή μάζα φορτωμένου οχήματος (στην Ελλάδα): 13 TN.

Διενέργεια τουλάχιστον έξι (6) δρομολογίων ημερησίως για τη συλλογή βιοποδομήσιμων από οπουδήποτε εντός του Δήμου κατόπιν υπόδειξης της αρμόδιας Υπηρεσίας και μεταφοράς τους σε χώρο που θα υποδεικνύεται εντός των διοικητικών ορίων του Δήμου.

Τιμή Μονάδας: 260€/ημέρα.

Άρθρο 1.4 ΥΠΗΡΕΣΙΑ ΦΟΡΤΗΓΟΥ–ΑΡΠΑΓΗΣ 6-8 ΤΝ

Ως άνω.

Ημερομηνία έκδοσης 1ης άδειας κυκλοφορίας του οχήματος: έτος 1998 ή νεότερη.

Ελάχιστη αποδεκτή μάζα φορτωμένου οχήματος (στην Ελλάδα): 6TN.

Μέγιστη αποδεκτή μάζα φορτωμένου οχήματος (στην Ελλάδα): 8 TN.

Διενέργεια τουλάχιστον έξι (6) δρομολογίων ημερησίως για τη συλλογή βιοποδομήσιμων από οπουδήποτε εντός του Δήμου κατόπιν υπόδειξης της αρμόδιας Υπηρεσίας και μεταφοράς τους σε χώρο που θα υποδεικνύεται εντός των διοικητικών ορίων του Δήμου.

Τιμή Μονάδας: 240€

ΑΡΘΡΟ 2: ΥΠΗΡΕΣΙΑ ΜΕΤΑΦΟΡΑΣ ΜΕ ΧΡΗΣΗ CONTAINER 30M3

Container χωρητικότητας 30m3 (±5%) για μεταφορά τρίμματος (βιοαποδομήσιμων υλικών) στους χώρους διάθεσής του ή ατεμάχιστου προϊόντος (στην περίπτωση που αυτό τυχόν απαιτηθεί) στο ΕΜΑΚ στον ΧΥΤΑ ή άλλη αδειοδοτημένη εγκατάσταση.

Το υλικό που μεταφέρεται θα είναι συμπιεσμένο επί του container από μηχάνημα έργου.

Περιλαμβάνονται όλα τα κόστη λειτουργίας σχετικού εξοπλισμού (φορτηγό, καύσιμα, λοιπά κόστη κίνησης και λειτουργίας, κλπ) και εργασίας (οδηγός).

Έκαστος συμμετέχων πρέπει να υποβάλλει υπεύθυνη δήλωση ότι διαθέτει εξοπλισμό και προσωπικό για την υλοποίηση τεσσάρων (4) δρομολογίων container καθημερινά και να υποβάλλει πλήρη περιγραφή του οχήματος που θα χρησιμοποιήσει και του εξοπλισμού του, συνοδευόμενη από εν ισχύ άδεια κυκλοφορίας του, ως εξής:

Αριθμός Κυκλοφορίας

Μάρκα

Μοντέλο

Ημερομηνία 1ης αδείας

Ασφαλιστήριο συμβόλαιο

Μικτό βάρος

Ωφέλιμο φορτίο

Χωρητικότητα container– καρότσας

Τιμή Μονάδας: 125€/δρομολόγιο.

Σημειώνεται ότι τυχόν μεταφορά και 2ουcontainer από τον ίδιο ελκυστήρα ή φορτηγό αποζημιώνεται επιπλέον.

ΑΡΘΡΟ 3: ΥΠΗΡΕΣΙΑ ΜΕΤΑΦΟΡΑΣΜΕ ΧΡΗΣΗ PRESS-CONTAINER 60M3

Ως Άρθρο 2 ανωτέρω αλλά για press-container χωρητικότητας άνω των 60m3.

Έκαστος συμμετέχων πρέπει να υποβάλλει υπεύθυνη δήλωση ότι διαθέτει εξοπλισμό και προσωπικό για την υλοποίηση δύο (2) δρομολογίων press-container καθημερινά και να υποβάλλει πλήρη περιγραφή του εξοπλισμού του, συνοδευόμενη από εν ισχύ άδεια κυκλοφορίας του, ως εξής:

Αριθμός Κυκλοφορίας

Μάρκα

Μοντέλο

Ημερομηνία 1ης αδείας

Ασφαλιστήριο συμβόλαιο

Μικτό βάρος

Ωφέλιμο φορτίο

Χωρητικότητα presscontainer

Τιμή Μονάδας: 450€/δρομολόγιο.

AΡΘΡΟ 4: ΥΠΗΡΕΣΙΑ ΚΑΔΟΥ ΒΙΟΑΠΟΔΟΜΗΣΙΜΩΝ ΥΛΙΚΩΝ

Για την υπηρεσία κάδου βιοαποδομήσιμων υλικών ο ανάδοχος υποχρεούται:

* να προσκομίζει, εντός της επόμενης εργάσιμης ημέρας από την ειδοποίησή του, με ίδια μέσα, κάδο ενδεικτικής χωρητικότητας 10 m3, σε όποιο σημείο εντός των διοικητικών ορίων του Δήμου Διονύσου υποδειχθεί από την Υπηρεσία,
* να εναποθέτει τον κάδο στο εν λόγω σημείο έως την πλήρωσή του ή και νωρίτερα εάν του ζητηθεί,
* να απομακρύνει, προς σημείο που του υποδεικνύεται από το Δήμο, με ίδια μέσα, τον εν λόγω κάδο και απορρίπτει το περιεχόμενό του, και
* να εκτελεί όλες τις απαραίτητες εργασίες σύμφωνα µε τα οριζόμενα από την ισχύουσα περιβαλλοντική νομοθεσία και προδιαγραφές και µε πλήρη και αποκλειστική ευθύνη του να λαμβάνει όλα τα απαραίτητα μέτρα ασφαλείας και τήρησης των περιβαλλοντικών και υγειονομικών διατάξεων.

Τιμή Μονάδας: 140€/τεμάχιο κάδου και δρομολόγιο.

ΑΡΘΡΟ 5: ΥΠΗΡΕΣΙΑ ΛΑΣΤΙΧΟΦΟΡΟΥ ΜΗΧΑΝΗΜΑΤΟΣ ΕΡΓΟΥ ΤΥΠΟΥ ΕΚΣΚΑΦΕΑΣ - ΤΣΑΠΑ

Προκειμένου ο Δήμος να μπορεί να λειτουργεί παραγωγικά στο χώρο λειτουργίας του τεμαχιστικού μηχανήματος που διαθέτει, χρειάζεται την παροχή υπηρεσίας μηχανήματος έργου κατηγορίας λαστιχοφόρας εκσκαφέα - τσάπας.

Η εν λόγω τσάπα θα φορτώνει το τρίμμα που παράγεται από το θρυμματισμό των βιοαποδομήσιμων (που εκτελεί το τεμαχιστικό μηχάνημα του Δήμου) σε containers ή press-containers, ενώ θα χρησιμοποιείται και σε διάφορες σχετικές εργασίες διαχωρισμού.

Στο κόστος ανά ημέρα περιλαμβάνεται το πλήρες λειτουργικό κόστος του μηχανήματος (καύσιμα, ασφάλιση, κ.λπ) με τον χειριστή του.

Ελάχιστες προδιαγραφές μηχανήματος:

Έτος κατασκευής: 2005 ή νεώτερο

Ισχύς κινητήρα: 140 ΗΡ τουλάχιστον

Χωρητικότητα κουβά: 1 m3 τουλάχιστον

Έκαστος ενδιαφερόμενος πρέπει να υποβάλλει πλήρη περιγραφή του μηχανήματός του, συνοδευόμενη από εν ισχύ άδεια τους, ως εξής:

Αριθμός Κυκλοφορίας

Μάρκα

Μοντέλο

Ημερομηνία 1ης αδείας

Ασφαλιστήριο συμβόλαιο

Δυναμικότητα (ισχύς)

Χωρητικότητα κουβά

Η Υπηρεσία θα ενημερώνει από την προηγούμενη ημέρα για την ανάγκη εργασίας μηχανήματος έργου (τσάπα) για όσο χρονικό διάστημα απαιτείται από την επόμενη ημέρα και μετά.

Το μηχάνημα έργου θα πρέπει να λειτουργεί στον χώρο του τεμαχιστικού μηχανήματος του Δήμου, για πλήρες οκτάωρο ημερησίως (Δευτέρα έως Παρασκευή ή σε έκτακτες περιπτώσεις και κατά τη διάρκεια αργιών μετά από ενημέρωση της Υπηρεσίας) και σε ώρες λειτουργίας της Υπηρεσίας (από τις 7.00 π.μ. έως τις 3.00 μ.μ.).

Η τιμή μονάδας περιλαμβάνει τη δαπάνη μετακίνησης του μηχανήματος στο σημείο που θα προσφέρει την εργασία και τη δαπάνη απομάκρυνσής του μετά το τέλος της απασχόλησής του.

Επίσης, στην τιμή μονάδας περιλαμβάνεται η δαπάνη πρόληψης και αποκατάστασης κάθε είδους ζημιάς και αποζημίωσης κάθε είδους βλάβης ή φθοράς, που θα προκληθούν κατά την εκτέλεση των εργασιών και θα οφείλονται σε αμέλεια, απρονοησία, μη τήρηση των συμβατικών όρων, των υποδείξεων της Υπηρεσίας, των νομικών διατάξεων και γενικότερα σε υπαιτιότητα του αναδόχου.

Περιλαμβάνεται επίσης και κάθε άλλη δαπάνη που δεν αναφέρεται ρητά, αλλά είναι απαραίτητη για την εκτέλεση της εργασίας.

Τιμή Μονάδος: 320 €/ημέρα.

ΑΡΘΡΟ6: ΥΠΗΡΕΣΙΑ ΛΑΣΤΙΧΟΦΟΡΟΥ ΜΗΧΑΝΗΜΑΤΟΣ ΕΡΓΟΥ ΦΟΡΤΩΤΗ

Προκειμένου ο Δήμος να μπορεί να λειτουργεί παραγωγικά στο χώρο λειτουργίας του τεμαχιστικού μηχανήματος που διαθέτει, χρειάζεται την παροχή υπηρεσίας μηχανήματος έργου κατηγορίας λαστιχοφόρου φορτωτή.

To εν λόγω μηχάνημα θα φορτώνει το τρίμμα που παράγεται από το θρυμματισμό των βιοαποδομήσιμων (που εκτελεί το τεμαχιστικό μηχάνημα του Δήμου) σε containers ή press-containers, ενώ θα χρησιμοποιείται και σε διάφορες σχετικές εργασίες διαχωρισμού.

Στο κόστος ανά ημέρα περιλαμβάνεται το πλήρες λειτουργικό κόστος του μηχανήματος (καύσιμα, ασφάλιση, κ.λπ) με τον χειριστή του.

Ελάχιστες προδιαγραφές μηχανήματος:

Έτος κατασκευής: 2005 ή νεώτερο

Ισχύς κινητήρα: 130 ΗΡ τουλάχιστον

Χωρητικότητα κουβά: 2 m3 τουλάχιστον

Έκαστος ενδιαφερόμενος πρέπει να υποβάλλει πλήρη περιγραφή του μηχανήματός του, συνοδευόμενη από εν ισχύ άδεια τους, ως εξής:

Αριθμός Κυκλοφορίας

Μάρκα

Μοντέλο

Ημερομηνία 1ης αδείας

Ασφαλιστήριο συμβόλαιο

Δυναμικότητα (ισχύς)

Χωρητικότητα κουβά

Η Υπηρεσία θα ενημερώνει από την προηγούμενη ημέρα για την ανάγκη εργασίας μηχανήματος έργου για όσο χρονικό διάστημα απαιτείται από την επόμενη ημέρα και μετά.

Το μηχάνημα έργου θα πρέπει να λειτουργεί στον χώρο του τεμαχιστικού μηχανήματος του Δήμου, για πλήρες οκτάωρο ημερησίως (Δευτέρα έως Παρασκευή ή σε έκτακτες περιπτώσεις και κατά τη διάρκεια αργιών μετά από ενημέρωση της Υπηρεσίας) και σε ώρες λειτουργίας της Υπηρεσίας (από τις 7.00 π.μ. έως τις 3.00 μ.μ.).

Η τιμή μονάδας περιλαμβάνει τη δαπάνη μετακίνησης του μηχανήματος στο σημείο που θα προσφέρει την εργασία και τη δαπάνη απομάκρυνσής του μετά το τέλος της απασχόλησής του.

Επίσης, στην τιμή μονάδας περιλαμβάνεται η δαπάνη πρόληψης και αποκατάστασης κάθε είδους ζημιάς και αποζημίωσης κάθε είδους βλάβης ή φθοράς, που θα προκληθούν κατά την εκτέλεση των εργασιών και θα οφείλονται σε αμέλεια, απρονοησία, μη τήρηση των συμβατικών όρων, των υποδείξεων της Υπηρεσίας, των νομικών διατάξεων και γενικότερα σε υπαιτιότητα του αναδόχου.

Περιλαμβάνεται επίσης και κάθε άλλη δαπάνη που δεν αναφέρεται ρητά, αλλά είναι απαραίτητη για την εκτέλεση της εργασίας.

Τιμή Μονάδας: 250 €/ημέρα.

# Γ. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

1. Ο Δήμος μπορεί να αυξομειώσει τις ενδεικτικές ποσότητες κάθε είδους του ενδεικτικού προϋπολογισμού εντός εκάστου Τμήματος, ανάλογα με τις ανάγκες του, χωρίς υπέρβαση του συμβατικού αντικειμένου.
2. Έκαστος συμμετέχων συμμετέχει για όλα τα είδη του Τμήματος, εφόσον αυτά είναι περισσότερα του ενός, και στις ζητούμενες ποσότητες, για το Τμήμα που συμμετέχει.
3. Εργασίες ή/και υπηρεσίες που δεν ζητήθηκαν από την Υπηρεσία και δεν παρασχέθηκαν δεν αποζημιώνονται.

|  |  |  |  |  |  |  |
| --- | --- | --- | --- | --- | --- | --- |
| ΤΜΗΜΑ 1 | | | | | | |
| Α/Α | ΕΙΔΟΣ | ΑΡΘΡΟ | ΜΟΝΑΔΑ ΜΕΤΡΗΣΗΣ | ΠΟΣΟΤΗΤΑ | ΤΙΜΗ ΜΟΝΑΔΟΣ (€) | ΣΥΝΟΛΟ (€) |
| 1 | ΦΟΡΤΗΓΟ ΑΡΠΑΓΗ 25 - 26Τ | 1.1 | ΗΜΕΡΑ | 250 | 300 | 75.000 |
| 3 | CONTAINER ΜΕΤΑΦΟΡΑΣ 30 m3 | 2 | ΔΡΟΜΟΛΟΓΙΟ | 150 | 125 | 18.750 |
| 4 | PRESS CONTAINER ΜΕΤΑΦΟΡΑΣ 60 m3 | 3 | ΔΡΟΜΟΛΟΓΙΟ | 150 | 450 | 67.500 |
|  |  |  |  | ΣΥΝΟΛΟ ΤΜΗΜΑΤΟΣ 1 | | 161.250 |
|  |  |  |  |  |  |  |
| ΤΜΗΜΑ 2 | | | | | | |
| Α/Α | ΕΙΔΟΣ |  |  | ΗΜΕΡΑ | ΤΙΜΗ ΜΟΝΑΔΟΣ | ΣΥΝΟΛΟ |
| 1 | ΦΟΡΤΗΓΟ ΑΡΠΑΓΗ 15 - 19Τ | 1.2 | ΗΜΕΡΑ | 250 | 280 | 70.000 |
| 2 | ΦΟΡΤΗΓΟ ΑΡΠΑΓΗ 15 - 19Τ | 1.2 | ΗΜΕΡΑ | 250 | 280 | 70.000 |
| 3 | ΦΟΡΤΗΓΟ ΑΡΠΑΓΗ 15 - 19Τ | 1.2 | ΗΜΕΡΑ | 250 | 280 | 70.000 |
|  |  |  |  | ΣΥΝΟΛΟ ΤΜΗΜΑΤΟΣ 2 | | 210.000 |
|  |  |  |  |  |  |  |
| ΤΜΗΜΑ 3 | | | | | | |
| Α/Α | ΕΙΔΟΣ |  |  | ΗΜΕΡΑ | ΤΙΜΗ ΜΟΝΑΔΟΣ | ΣΥΝΟΛΟ |
| 1 | ΦΟΡΤΗΓΟ ΑΡΠΑΓΗ 11 - 13Τ | 1.3 | ΗΜΕΡΑ | 230 | 260 | 59.800 |
| 2 | ΦΟΡΤΗΓΟ ΑΡΠΑΓΗ 11 - 13Τ | 1.3 | ΗΜΕΡΑ | 230 | 260 | 59.800 |
|  |  |  |  | ΣΥΝΟΛΟ ΤΜΗΜΑΤΟΣ 3 | | 119.600 |
|  |  |  |  |  |  |  |
| ΤΜΗΜΑ 4 | | | | | | |
| Α/Α | ΕΙΔΟΣ |  |  | ΗΜΕΡΑ | ΤΙΜΗ ΜΟΝΑΔΟΣ | ΣΥΝΟΛΟ |
| 1 | ΦΟΡΤΗΓΟ ΑΡΠΑΓΗ 6 - 8Τ | 1.4 | ΗΜΕΡΑ | 160 | 240 | 38.400 |
|  |  |  |  | ΣΥΝΟΛΟ ΤΜΗΜΑΤΟΣ 4 | | 38.400 |
|  |  |  |  |  |  |  |
| ΤΜΗΜΑ 5 | | | | | | |
| Α/Α | ΕΙΔΟΣ |  |  | ΗΜΕΡΑ | ΤΙΜΗ ΜΟΝΑΔΟΣ | ΣΥΝΟΛΟ |
| 1 | ΚΑΔΟΣ 10 m3 | 4 | ΤΕΜΑΧΙΟ | 150 | 140 | 21.000 |
|  |  |  |  | ΣΥΝΟΛΟ ΤΜΗΜΑΤΟΣ 5 | | 21.000 |
|  |  |  |  |  |  |  |
| ΤΜΗΜΑ 6 | | | | | | |
| Α/Α | ΕΙΔΟΣ |  |  | ΗΜΕΡΑ | ΤΙΜΗ ΜΟΝΑΔΟΣ | ΣΥΝΟΛΟ |
| 1 | ΕΚΣΚΑΦΕΑΣ - ΤΣΑΠΑ | 5 | ΗΜΕΡΑ | 300 | 320 | 96.000 |
| 2 | ΦΟΡΤΩΤΗΣ | 6 | ΗΜΕΡΑ | 250 | 250 | 62.500 |
|  |  |  |  | ΣΥΝΟΛΟ ΤΜΗΜΑΤΟΣ 6 | | 158.500 |
|  |  |  |  |  |  |  |
|  |  |  |  | ΣΥΝΟΛΟ |  | 708.750 |
|  |  |  |  | ΦΠΑ 24% |  | 170.100 |
|  |  |  |  | ΓΕΝΙΚΟ ΣΥΝΟΛΟ |  | 878.850 |

# Σύνολο ολογράφως:

# Οκτακόσιες Εβδομήντα Οκτώ Χιλιάδες Οκτακόσια Πενήντα Ευρώ, συμπεριλαμβανομένου ΦΠΑ 24%.

Η σύμβαση που θα συναφθεί θα είναι χρονικής διάρκειας καταρχήν ενός (1) έτους ή μέχρι εξαντλήσεως του συμβατικού ποσού.

# Δ. ΓΕΝΙΚΗ ΚΑΙ ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ

**1. ΓΕΝΙΚΑ**

**Έκαστος ενδιαφερόμενος πρέπει να υποβάλλει, ΕΠΙ ΠΟΙΝΗ ΑΠΟΚΛΕΙΣΜΟΥ, μαζί με την προσφορά του:**

* **βεβαίωση επιμελητηρίου από την οποία προκύπτει ότι ασκεί επάγγελμα σχετικό με την παροχή των ζητούμενων υπηρεσιών,**
* **μία (1) τουλάχιστον βεβαίωση καλής εκτέλεσης εργασίας κατά τα τελευταία δύο (2) έτη από ΟΤΑ ή/και λοιπούς φορείς του δημοσίου τομέα, από την οποία προκύπτει ότι διαθέτει σχετική εμπειρία σε παρόμοιες εργασίες,**
* **για τους συμμετέχοντες στα Τμήματα 1 – 5, αποδεικτικό εγγραφής – καταχώρησης στο ηλεκτρονικό μητρώο αποβλήτων (ΗΜΑ) σύμφωνα με το άρθρο 42 του Ν. 4042/2012 και της ΚΥΑ 43942/4026/2016 (ΦΕΚ 2992/Β'/2016) όπως ισχύουν,**
* **για τους συμμετέχοντες στα Τμήματα 1 – 5, ασφαλιστήριο συμβόλαιο στο οποίο αναγράφεται ότι η ασφαλιστική κάλυψη αφορά τρίτους και την επαναφορά του περιβάλλοντος στην πρότερη κατάσταση σε περίπτωση ζημιάς, ύψους κατ' ελάχιστο εκατό χιλιάδων (100.000) ευρώ ετησίως, το οποίο θα πρέπει να υποβληθεί εν ισχύ με την υποβολή της προσφοράς και εν ισχύ με τα δικαιολογητικά κατακύρωσης,**
* **για τους συμμετέχοντες στο Τμήμα 1 του Ενδεικτικού Προϋπολογισμού της Μελέτης σύμβαση εισόδου και απόρριψης στο Εργοστάσιο Μηχανικής Ανακύκλωσης και στο ΧΥΤΑ Άνω Λιοσίων (ή άλλο νόμιμο ΧΥΤΑ), συνοδευόμενη από τις ζητούμενες άδειες. Η εν λόγω σύμβαση υποχρεούται να υποβληθεί μόνο από τον προσωρινό ανάδοχο και κατά το στάδιο της υποβολής των δικαιολογητικών κατακύρωσης. Κατά τη διαδικασία υποβολής της αρχικής προσφοράς υποβάλλεται Υπεύθυνη Δήλωση ότι η ζητούμενη σύμβαση εισόδου και απόρριψης θα προσκομισθεί, εφόσον ο συμμετέχων θα ανακηρυχθεί προσωρινός ανάδοχος,**
* **υπεύθυνη δήλωση ότι αποδέχεται τους όρους της παρούσας Μελέτης,**
* **υπεύθυνη δήλωση περί τήρησης όλων των υποχρεώσεων σχετικών με την Υγιεινή & Ασφάλεια στην Εργασία για το προσωπικό που χρησιμοποιεί,**
* **υπεύθυνη δήλωση με κατάλογο των οχημάτων που θα χρησιμοποιήσει, τα οποία κατ’ ελάχιστον πρέπει να είναι όσο το πλήθος των ειδών του Τμήματος στο οποίο συμμετέχει (π.χ. σε περίπτωση συμμετοχής στο Τμήμα 2 απαιτείται η προσκόμιση στοιχείων για 3 φορτηγά – αρπάγες, κοκ), μαζί με αντίγραφο της άδειας κυκλοφορίας τους και αποδεικτικού ασφάλισής τους από τα οποία θα προκύπτουν τα στοιχεία της δυναμικότητάς τους,**
* **υπεύθυνη δήλωση στην οποία θα αναφέρεται ότι διαθέτει επαρκές και κατάλληλο εξοπλισμό και προσωπικό για την εκτέλεση των εργασιών για τις οποίες συμμετέχει,**
* **εφόσον συμμετέχει για τα Τμήματα 1 – 4, υπεύθυνη δήλωση ότι ο εξοπλισμός (φορτηγά –αρπάγες) με τον οποίο συμμετέχει στον παρόντα διαγωνισμό θα είναι διαθέσιμος καθημερινά για όλη τη διάρκεια της σύμβασης που θα συναφθεί και ότι δεν χρησιμοποιείται στα πλαίσια άλλης σχετικής σύμβασης που έχει τυχόν συναφθεί με το Δήμο Διονύσου ή άλλον φορέα.**

Όλες οι εργασίες εκτελούνται καθημερινές (Δευτέρα – Σάββατο) και εντός ωραρίου εργασίας της Υπηρεσίας (07:00 – 15:00) εκτός εάν ζητηθεί από την Υπηρεσία η παροχή εργασίας σε άλλες ημέρες (εξαιρέσιμες και αργίες) και ωράρια για έκτακτους λόγους, π.χ. απεργίες, κίνδυνοι φαινομένων πολιτικής προστασίας, κλπ.

Έκαστος ενδιαφερόμενος μπορεί να υποβάλει προσφορά για όποιο Τμήμα και συνδυασμό τους επιθυμεί. Θεωρείται αυτονόητο ότι η προσφορά εκάστου συμμετέχοντα περιλαμβάνει όλες τις υπηρεσίες που περιέχει το Τμήμα για το οποίο προσφέρει.

Η αναθέτουσα αρχή απαιτεί από τον οικονομικό φορέα να αντικαταστήσει έναν φορέα που δεν πληροί σχετικό κριτήριο επιλογής ή για τον οποίο συντρέχουν λόγοι αποκλεισμού των παραγράφων 1 και 2 του άρθρου 73 και του άρθρου 74.

Η αναθέτουσα αρχή μπορεί να απαιτήσει από τον οικονομικό φορέα την αντικατάσταση φορέα για τον οποίο συντρέχουν οι λόγοι αποκλεισμού της παρ. 4 του άρθρου 73 και του άρθρου 74.

Όταν ο οικονομικός φορέας στηρίζεται στις ικανότητες άλλων φορέων όσον αφορά τα κριτήρια που σχετίζονται με την οικονομική και χρηματοοικονομική επάρκεια, η αναθέτουσα αρχή απαιτεί ο οικονομικός φορέας και αυτοί οι φορείς να είναι από κοινού υπεύθυνοι για την εκτέλεση της σύμβασης.

2. ΒΑΣΙΚΕΣ ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ

Ο ανάδοχος είναι υπεύθυνος για την επιλογή του προσωπικού που απασχολεί, το οποίο πρέπει να φέρει όλες τις νόμιμες άδειες και διπλώματα για τις εργασίες στις οποίες χρησιμοποιείται.

Οτιδήποτε αποζημιώνεται με τον τόνο (tn) πρέπει να συνοδεύεται από ζυγολόγιο φορέα επιλογής της αρμόδιας Υπηρεσίας του Δήμου, ο οποίος θα αναγράφεται στη Σύμβαση που θα συναφθεί, και το σχετικό κόστος (του ζυγολογίου) θα βαρύνει τον Ανάδοχο.

3. ΔΙΟΙΚΗΣΗ ΕΡΓΟΥ

Η επίβλεψη των εργασιών θα γίνει από το Τμήμα Καθαριότητας & Ανακύκλωσης της Διεύθυνσης Περιβάλλοντος, Καθαριότητας & Πρασίνου του Δήμου σύμφωνα με τις οδηγίες και υποδείξεις της.

Ο ανάδοχος έχει την υποχρέωση να συμμορφώνεται προς τις έγγραφες και προφορικές εντολές της Υπηρεσίας, που δίνονται για την άρτια, εύρυθμη και έντεχνη εκτέλεση της σύμβασης παροχής υπηρεσιών και οφείλει να διευκολύνει την Υπηρεσία στην άσκηση των ελέγχων που θα διενεργεί.

4. ΕΚΠΡΟΣΩΠΗΣΗ ΠΑΡΟΧΟΥ

Ο ανάδοχος είναι υποχρεωμένος, καθ' όλη τη διάρκεια παροχής των υπηρεσιών του στα πλαίσια της σύμβασης παροχής υπηρεσιών, είτε να διευθύνει τις υπό εκτέλεση εργασίες αυτοπροσώπως είτε με ειδικό εξουσιοδοτημένο αντιπρόσωπό του, που θα διαθέτει την αναγκαία τεχνική κατάρτιση, τον οποίο ο ανάδοχος θα έχει ορίσει δ/ντή της σύμβασης παροχής υπηρεσιών κατά την υπογραφή του εγγράφου της σύμβασης.

Ο δ/ντής της σύμβασης παροχής υπηρεσιών μπορεί να είναι ολικά ή μερικά και πληρεξούσιος ή εκπρόσωπος του αναδόχου.

Σχετικά θα κατατεθεί υπεύθυνη δήλωση ότι αποδέχεται την τοποθέτησή του.

Ο ανάδοχος γνωστοποιεί στην Υπηρεσία κατά την υπογραφή του εγγράφου της σύμβασης, τη νόμιμη εκπροσώπησή του ή τους τυχόν πληρεξούσιους.

Κατά την υπογραφή του εγγράφου της σύμβασης ο ανάδοχος δηλώνει την έδρα του και την ακριβή διεύθυνσή του.

Μέχρι την πλήρη εκκαθάριση της σύμβασης κάθε μεταβολή των στοιχείων αυτών δηλώνεται υποχρεωτικά και χωρίς καθυστέρηση στην Υπηρεσία, διαφορετικά κάθε κοινοποίηση που γίνεται στην παλαιότερη διεύθυνση που έχει δηλώσει ο ανάδοχος, επιφέρει όλα τα νόμιμα αποτελέσματά της.

Επίσης, ο ανάδοχος αν δεν είναι κάτοικος Αττικής, δηλώνει κατά την υπογραφή του εγγράφου σύμβασης εγγράφως αντίκλητο, κάτοικο Αττικής όπου βρίσκεται η έδρα της Υπηρεσίας.

Ο αντίκλητος πρέπει να είναι αποδεκτός από την Υπηρεσία.

Η δήλωση του αναδόχου συνοδεύεται από δήλωση και του οριζομένου ως αντικλήτου ότι αποδέχεται τον γενόμενο διορισμό του.

Κάθε κοινοποίηση προς τον αντίκλητο θεωρείται ότι γίνεται προς τον ανάδοχο.

Αντικατάσταση του αντικλήτου είναι δυνατή με ανάλογη εφαρμογή της παραπάνω διαδικασίας.

Η αντικατάσταση ισχύει μόνο μετά την αποδοχή του νέου αντικλήτου από την Υπηρεσία.

Η Υπηρεσία έχει πάντοτε το δικαίωμα να ζητά την αντικατάσταση του αντικλήτου, αν αυτός αρνηθεί την παραλαβή εγγράφων ή απουσιάζει συστηματικά από την έδρα του ή γενικά κριθεί ακατάλληλος.

Στην περίπτωση αυτή ο ανάδοχος είναι υποχρεωμένος να ορίσει χωρίς καμιά καθυστέρηση νέο αντίκλητο.

5. ΠΡΟΘΕΣΜΙΑ ΠΕΡΑΤΩΣΗΣ - ΤΙΜΗ

Η ισχύς της σύμβασης έχει χρονική διάρκεια καταρχήν ενός έτους από την ημερομηνία υπογραφής της ή μέχρι εξαντλήσεως του συμβατικού ποσού.

Οι ποσότητες στον προϋπολογισμό θεωρούνται ενδεικτικές και η Υπηρεσία δύναται να τις τροποποιήσει (αυξομειώσει), χωρίς υπέρβαση του συμβατικού αντικειμένου.

Οι τιμές που αναφέρονται στον προϋπολογισμό θα είναι σταθερές καθ’ όλη τη διάρκεια της σύμβασης και ο ανάδοχος δεν δικαιούται άλλης πληρωμής ή αποζημίωσης για την πλήρη εκτέλεση των εργασιών που περιγράφονται.

Για τις παρούσες εργασίες ο Ανάδοχος βαρύνεται με τις νόμιμες κρατήσεις και φόρους για τρίτους κ.λπ.

Στις τιμές του ενδεικτικού προϋπολογισμού περιλαμβάνονται:

* η αξία των ημερομισθίων του προσωπικού με ποσοστό προσαύξησης για ασφάλιση του ΙΚΑ, επικουρική ασφάλιση, δώρα εορτών κ.λπ. που προβλέπονται από τη νομοθεσία,
* τα καύσιμα,
* "το κόστος" της φθοράς των οχημάτων που χρησιμοποιούνται,
* τα μισθώματα των οχημάτων, και κάθε δαπάνη για την ολοκληρωμένη και έντεχνη εκτέλεση της σύμβασης,
* κάθε δασμός, φόρος και υπέρ τρίτου κράτηση,
* κάθε δαπάνη σχετική με το ενοίκιο, τη φθορά ή την απόσβεση των χρησιμοποιουμένων οχημάτων, την επισκευή, λειτουργία και μεταφορά τους επί τόπου των εργασιών καθώς και τις δαπάνες για ενοίκια κ.λπ., που οφείλονται στις αργίες για οποιοδήποτε λόγο,
* κάθε επιπρόσθετη δαπάνη που έχει σχέση με την ασφάλιση του προσωπικού,
* κάθε δαπάνη που απαιτείται για την σήμανση σχετικά με τη ρύθμιση της κυκλοφορίας, όπως ορίζεται από τον Κ.Ο.Κ.

6. ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ ΣΕ ΠΕΡΙΠΤΩΣΗ ΑΤΥΧΗΜΑΤΟΣ

Οποιεσδήποτε αστικές ή ποινικές ευθύνες που προκύπτουν από οποιασδήποτε φύσης ατυχήματα ή ζημιές στο προσωπικό του αναδόχου ή σε τρίτους, ή σε περιουσίες τρίτων, συμπεριλαμβανομένων των εγκαταστάσεων και υποδομών Οργανισμών Κοινής Ωφελείας, που οφείλονται είτε σε αμέλεια ή υπαιτιότητα του προσωπικού του αναδόχου ή στις οποιεσδήποτε ενέργειες του αναδόχου συμπεριλαμβανομένων των δυσλειτουργιών του εξοπλισμού, βαρύνουν αποκλειστικά και μόνο τον ίδιο.

Ο ανάδοχος υποχρεούται να αποζημιώσει τον ή τους παθόντες για κάθε βλάβη που τυχόν προκληθεί.

Η ευθύνη καλύπτει όλη τη χρονική περίοδο από την υπογραφή της σύμβασης μέχρι τη λήξη της.

Σε περίπτωση χρησιμοποίησης συνεργατών για την εκτέλεση ειδικής φύσης εργασιών, ο ανάδοχος παραμένει μόνος και αποκλειστικά υπεύθυνος για τις σχετικές εργασίες.

7. ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ ΚΑΙ ΣΥΜΜΟΡΦΩΣΗ ΤΟΥ ΠΡΟΣ ΤΗ ΣΥΜΒΑΣΗ ΚΑΙ ΤΙΣ ΛΟΙΠΕΣ ΔΙΑΤΑΓΕΣ ΤΗΣ ΥΠΗΡΕΣΙΑΣ – ΜΕΣΑ ΑΣΦΑΛΕΙΑΣ ΕΡΓΑΣΙΑΣ - ΝΥΚΤΕΡΙΝΗ ΕΡΓΑΣΙΑ - ΕΡΓΑΣΙΑ ΣΕ ΑΡΓΙΕΣ

Ο ανάδοχος είναι υποχρεωμένος να συμμορφώνεται προς τις εντολές της Υπηρεσίας.

Ο ανάδοχος υποχρεούται να συμμορφώνεται και προς τις προφορικές εντολές του αρμοδίου που θα ορίσει η Υπηρεσία για την παρακολούθηση των εργασιών.

Κατόπιν των προφορικών εντολών, ο ανάδοχος εκδίδει εντός τριών (3) ημερών έγγραφα δελτία με τις εργασίες που εκτελέστηκαν και τα οποία υπογράφονται αρμοδίως από την Υπηρεσία.

Ο ανάδοχος υποχρεούται να εφαρμόζει πιστά τα αναφερόμενα στην Τεχνική Περιγραφή, στην Γενική και Ειδική Συγγραφή Υποχρεώσεων και τις οδηγίες της Υπηρεσίας.

Διευκρινίζεται για την ποιότητα των εκτελούμενων εργασιών ότι μόνος υπεύθυνος είναι ο ανάδοχος, ο δε έλεγχος που θα ασκηθεί από την Υπηρεσία, δεν απαλλάσσει τον ανάδοχο από την ευθύνη αυτή ή οποιαδήποτε άλλη ευθύνη που προκύπτει γι' αυτόν από τις συμβατικές του υποχρεώσεις και τις κείμενες διατάξεις.

Εάν κατά τη διάρκεια της παροχής των υπηρεσιών του, ο ανάδοχος αντιμετωπίσει συνθήκες ή εμπόδια που δεν είχαν προβλεφθεί από τη σύμβαση, οφείλει να ειδοποιήσει αμέσως την Υπηρεσία υποβάλλοντας συγχρόνως και ενδεχόμενες προτάσεις του για την αντιμετώπισή τους.

Ο ανάδοχος δεν αποζημιώνεται για μεταβολές των προβλεπομένων που θα παρασχεθούν απ’ αυτόν στην παρούσα σύμβαση υπηρεσιών, που γίνονται χωρίς την έγγραφη διαταγή της Υπηρεσίας και οι οποίες συνεπάγονται μεγαλύτερη δαπάνη, έστω και εάν αυτές αποτελούν βελτίωση των προβλεπομένων.

Ο ανάδοχος θα πρέπει να διασφαλίζει τον εξοπλισμό και το προσωπικό του.

Είναι υπεύθυνος για την λήψη όλων των αναγκαίων μέτρων επ’ ωφελεία του εξοπλισμού, του προσωπικού του, των εκπροσώπων της Υπηρεσίας και τρίτων, προκειμένου να αποφευχθούν ατυχήματα ή άλλες απώλειες.

Ο ανάδοχος είναι υπεύθυνος για την προμήθεια και χρήση από το προσωπικό του, όλου του εξοπλισμού ασφάλειας που απαιτείται για τη σωστή και ασφαλή εκτέλεση των εργασιών.

Για λόγους ασφαλείας τα οχήματα που χρησιμοποιούνται θα είναι εφοδιασμένα με την απαραίτητη οδική σήμανση ασφαλείας.

Αν κατά την διάρκεια εκτέλεσης της σύμβασης απαιτηθούν επείγοντα μέτρα για την πρόληψη ατυχήματος ή καταστροφής, ή για τη διασφάλιση έπειτα από τέτοιο συμβάν, ανεξάρτητα από την αιτία που το προκάλεσε, ο ανάδοχος είναι υπεύθυνος να εκτελέσει οτιδήποτε είναι αναγκαίο.

Χωρίς να περιορίζεται αυτή η υποχρέωση, η Υπηρεσία διατηρεί το δικαίωμα να δίδει εντολές για την εκτέλεση των αναγκαίων εργασιών.

Αν ο ανάδοχος φανεί απρόθυμος ή ανίκανος να λάβει τα αναγκαία μέτρα, η Υπηρεσία έχει το δικαίωμα να εκτελέσει τις σχετικές εργασίες, είτε με δικά της συνεργεία είτε με τρίτους, σε βάρος και για λογαριασμό του αναδόχου.

Ειδικότερα επισημαίνεται ότι αν κατά την διάρκεια εκτέλεσης της Σύμβασης, ο ανάδοχος ενημερωθεί καθ’ οιονδήποτε τρόπο για εκτέλεση επείγουσας εντολής είναι υποχρεωμένος εντός 3ώρου από την ειδοποίηση, ανεξάρτητα με το χρόνο που θα απαιτηθεί, να εκτελέσει τις εργασίες αυτές.

Η αποζημίωση του αναδόχου για τις ώρες που εργάστηκε θα γίνεται κατ΄ αναλογία της προβλεπόμενης ημερήσιας αποζημίωσης του.

Αν για την εκτέλεση εργασιών απαιτείται να τεθεί εκτός λειτουργίας τμήμα του οδοστρώματος, ο ανάδοχος υποχρεούται να ενημερώσει το αρμόδιο τμήμα Τροχαίας προκειμένου να ρυθμίσει την κυκλοφορία μέχρι την ολοκλήρωση των εργασιών και να ενημερώσει και την Υπηρεσία.

Ο ανάδοχος δε δικαιούται ιδιαίτερη αποζημίωση για εκτέλεση εργασίας υπερωριακής ή νυκτερινής εργασίας κατά τις εργάσιμες ημέρες ή αργίες ή για εργασία κατά τις εορτές και αργίες.

8. ΕΚΠΤΩΣΗ ΑΝΑΔΟΧΟΥ

Όταν ο ανάδοχος δεν συμμορφώνεται με τις υποχρεώσεις του που απορρέουν από την σύμβαση και τους λοιπούς όρους των Συμβατικών Τευχών τότε μπορεί να κηρυχτεί έκπτωτος.

9. ΑΣΦΑΛΙΣΗ ΤΟΥ ΠΡΟΣΩΠΙΚΟΥ

Ο ανάδοχος υποχρεούται να έχει ασφαλισμένο στο ΙΚΑ και στα λοιπά ασφαλιστικά ταμεία όλο το προσωπικό που απασχολεί ο ίδιος, ή οι υπεργολάβοι του, σύμφωνα με την (εκάστοτε) ισχύουσα Νομοθεσία (διατάξεις περί ΙΚΑ, κλπ).

Ο ανάδοχος υποχρεούται να ασφαλίζει το προσωπικό του έναντι ατυχημάτων σε ασφαλιστικές εταιρείες που λειτουργούν νόμιμα, εφόσον το προσωπικό αυτό δεν υπάγεται σε διατάξεις της ισχύουσας Νομοθεσίας (περί ΙΚΑ, κλπ).

Η υποχρέωση αυτή ισχύει και για το πάσης φύσεως προσωπικό που απασχολούν, με οποιαδήποτε σχέση εργασίας, οι υπεργολάβοι, προμηθευτές, σύμβουλοι και πάσης φύσεως συνεργάτες του αναδόχου.

Η υποχρέωση αυτή ισχύει τόσο για το ημεδαπό όσο και το αλλοδαπό προσωπικό.

Η Αναθέτουσα Αρχή δικαιούται να ελέγχει την τήρηση των παραπάνω όρων, ο δε ανάδοχος υποχρεούται να παρέχει στην αναθέτουσα αρχή όλα τα σχετικά στοιχεία για την πραγματοποίηση των ελέγχων.

Οι όροι των παραπάνω παραγράφων ισχύουν για όλη την διάρκεια εκτέλεσης της σύμβασης.

10. ΑΣΦΑΛΙΣΗ ΜΗΧΑΝΗΜΑΤΩΝ ΕΡΓΟΥ ΚΑΙ ΑΥΤΟΚΙΝΗΤΩΝ

Όλα τα αυτοκίνητα, μηχανήματα έργουκαι λοιπός εξοπλισμός πρέπει να είναι άριστα συντηρημένος σύμφωνα με τις προδιαγραφές των οίκων κατασκευής τους.

Ο ανάδοχος υποχρεούται να έχει ασφαλισμένα σε ασφαλιστική εταιρεία, σύμφωνα με την ισχύουσα νομοθεσία, τα οχήματα που προορίζονται για τις ανάγκες και την εξυπηρέτηση των εργασιών, σύμφωνα με τις ισχύουσες σχετικές διατάξεις.

Υπεύθυνος για την τήρηση των όρων και τη φύλαξη των ανωτέρω ασφαλιστηρίων είναι ο ανάδοχος, ο οποίος υποχρεούται να τα επιδεικνύει στην Υπηρεσία για έλεγχο, όποτε του ζητηθεί.

Η σύμβαση ασφαλίσεως αστικής ευθύνης από οχήματα, υποχρεωτικώς θα καταρτισθεί εγγράφως, χωρίς τα μέλη να μπορούν να συμφωνήσουν εγκύρως άλλη ρύθμιση.

11. ΠΡΟΣΤΑΣΙΑ ΚΑΙ ΕΞΑΣΦΑΛΙΣΗ ΤΗΣ ΚΥΚΛΟΦΟΡΙΑΣ – ΣΗΜΑΝΣΗ - ΣΗΜΑΤΟΔΟΤΗΣΗ

11.1 ΠΡΟΣΤΑΤΕΥΤΙΚΑ ΜΕΤΡΑ ΚΥΚΛΟΦΟΡΙΑΣ

Ο ανάδοχος οφείλει να παίρνει, με δικές του δαπάνες, τα επιβαλλόμενα για κάθε περίπτωση μέτρα ασφαλείας, για την πρόληψη οποιουδήποτε ατυχήματος ή ζημιάς κατά τη διάρκεια εκτέλεσης των εργασιών, είναι δε μόνος υπεύθυνος γι’ αυτές και έχει αποκλειστικά αυτός όλες τις αστικές και ποινικές ευθύνες για κάθε τι που θα τύχει, είτε από δική του υπαιτιότητα, είτε από το εργαζόμενο σ’ αυτόν εργατοτεχνικό προσωπικό, είτε από τα οχήματα που απασχολούνται για την εκτέλεση της σύμβασης.

11.2 ΣΗΜΑΝΣΗ

Με την έναρξη των εργασιών και καθ’ όλη τη διάρκεια εκτέλεσής τους, ο ανάδοχος υποχρεώνεται με δικές του δαπάνες και χωρίς ιδιαίτερη αποζημίωσή του, να προβαίνει στην πλήρη σήμανση του χώρου εργασίας, σε περίφραξη και ιδιαίτερη σήμανση κάθε επικίνδυνης θέσης, σύμφωνα με τον Κώδικα Οδικής Κυκλοφορίας, ο οποίος κυρώθηκε όπως ισχύει σήμερα.

Οι δαπάνες προμήθειας, μεταφοράς και τοποθέτησης των σημάνσεων βαρύνουν τον ανάδοχο.

Σε περίπτωση μη τοποθέτησης των σημάνσεων - πινακίδων στην προθεσμία αυτή, η προμήθεια, μεταφορά και τοποθέτησή τους γίνεται από την Υπηρεσία σε βάρος και για λογαριασμό του αναδόχου.

11.3 ΕΞΑΣΦΑΛΙΣΗ ΤΗΣ ΚΥΚΛΟΦΟΡΙΑΣ

Με τον όρο εξασφάλιση της κυκλοφορίας νοείται τόσο η διατήρηση ασφαλών συνθηκών για τη διεξαγωγή της, όσο και η επίτευξη συνθηκών συνέχισης της διεξαγωγής της, έστω και με κατάλληλες παρακάμψεις ή άλλα προσωρινά έργα.

Ο ανάδοχος οφείλει να πάρει, χωρίς ιδιαίτερη αποζημίωση τα κατάλληλα μέτρα κατά την εκτέλεση των εργασιών της εργολαβίας του, ώστε να εξασφαλίζεται, δηλαδή να μη παρεμποδίζεται άμεσα ή έμμεσα η κυκλοφορία γενικά οχημάτων, δικύκλων και (τυχόν) πεζών από τη λειτουργία και τη διακίνηση των μηχανικών του μέσων.

12. ΥΠΟΒΟΛΗ ΠΡΟΣΦΟΡΩΝ

Η υποβολή προσφοράς σημαίνει ότι ο ενδιαφερόμενος έχει λάβει υπόψη του κατά τη σύνταξή της όλων των γενικών και ειδικών συνθηκών για την εκτέλεση της υπηρεσίας, ήτοι τον τόπο εργασίας, τις απαιτούμενες με κάθε μέσο μεταφορές, τη διάθεση, διαχείριση και εναπόθεση των υλικών, την κατάσταση των δρόμων, τις καιρικές συνθήκες και οποιεσδήποτε άλλες τοπικές ειδικές και γενικές συνθήκες, τα όποια ζητήματα μπορεί να προκύψουν και να επηρεάσουν το κόστος της παρεχόμενης υπηρεσίας και τέλος το ότι η υπηρεσία θα εκτελεστεί σύμφωνα με τη σύμβαση που θα υπογραφεί και στην οποία ο ανάδοχος υποχρεούται να συμμορφωθεί.

O Συντάξας Εγκρίθηκε & Θεωρήθηκε

Ραμπαούνης Ιωάννης Παπαδόπουλος Απόστολος

ΤΕ Δασοπόνων Μηχανολόγος Μηχανικός ΠΕ5

Διεύθυνση Περιβάλλοντος Προϊστάμενος Διεύθυνσης

Περιβάλλοντος, Καθαριότητας

& Πρασίνου